**Մունա Բասիլի Սեհնաուի** (արաբ․՝ منى باسيلي صحناوي‎‎, սեպտեմբերի 15, 1945(1945-09-15), Ալեքսանդրիա, Եգիպտոս), լիբանանցի նկարչուհի, գրող և արվեստագետ։

Կենսագրություն
--------------

Ծնվել է Եգիպտոսում, սովորել է Բեյրութի ամերիկյան համալսարանում, ապա Արիզոնայի համալսարանում ուսումնասիրել է կերպարվեստ։ Սեհնուարին տարբեր ձևաչափերով է աշխատում՝ նկարչություն, գրական ստեղծագործություններ, դիզայն և քանդակագործություն։ Նա առանձին ցուցադրություներ է ունեցել Փարիզում, Դուբայում և Բեյրութում։ Սեհնաուին ներկայումս ապրում է Բեյրութում` ամուսնու՝ Մարվանի հետ, որը Սալիմ և Խալիլ Սեհնաուիների որդին է և Մալթայում լիբանանյան զորաշարքի նախագահը։

70-ականներին Բասիլին Լիբանանի Զբոսաշրջության ազգային խորհրդում գրաֆիկ արվեստի բաժանմունքի պատասխանատուն էր։ Նա նաև դիզայն էր ստեղծում կնիքների, փաթեթավորման, պաստառների և գրքերի շապիկների համար, և Լիբանանի հանրային հեռուստատեսության համար ֆիլմեր էր մշակում։ Ավելի ուշ սովորել է նկարչություն և գրատպություն, որոնք ավելի ուշ դասավանդել է լիբանանյան համալսարաններում։

Նրա ոճի վրա ազդել է Միջին Արևելքի մշակութային ժառանգությունը, ինչը արտացոլվում է ինչպես բյուզանդական սրբապատկերների, այնպես էլ պարսկական մանրանկարչության նույներանգության մեջ։ Նկարներում հանդիպող տարածությունները շատ անձնական են, և հիերոգլիֆների օգտագործումը նոր չափումներ է բերում՝ խորհրդանիշների և «պատուհանների» տեսքով։

Դեռևս 90-ականների սկզբից նա ստեղծել է վիմագրերի ալբոմներ, որոնք հիմնված են փյունիկյան լեգենդների վրա։ Նա նաև ուսումնասիրել է ճենապակյա նկարը, մինչդեռ այդ ժամանակ աշխատում էր որպես դիզայներ և ծաղկող։ Բասիլի Սեհնաունին ցուցահանդեսներով շրջում է վաթսունական թվականների կեսերից։ Նրա թվացյալ պարզ նկարները առավել հաճախ վերաբերում են սեփական շրջապատին, երկրին և մշակութային ժառանգությանը։ Ստեղծագործություններում առաջարկվում է տարածության խիստ անձնական մեկնաբանություն, որտեղ ձևերն ու գծերը շփվում են գունագեղ ներդաշնակությունների մեջ։

Աշխատանք
--------

Նրա աշխատանքները մի շարք մրցանակներ են ստացել։

Սեհնաուին նաև ստեղծել է 1960-ականների Մշակույթի նախարարության խորհրդանշանը, որը ներկայումս լայն տարածում ունի։ Նա նաև ստեղծել է երկրի զբոսաշրջությանը նպաստող պաստառներ։

Լիբանանի Մշակույթի նախարարության լոգոն
Նա նաև հայտնի է Լիբանանի քաղաքացիական պատերազմը նկարագրող իր նկարներով։

Ծանոթագրություններ
------------------

1. ↑  "Byblos, Lebanon's Ancient Port, Is Reborn". *The New York Times*. New York Times. 2009 թ․ դեկտեմբերի 31. Retrieved 2015 թ․ նոյեմբերի 5.
2. ↑  "Beirut: A World of Art". *The American University of Beirut*. AUB. Fall 2009. Արխիվացված է the original 2019 թ․ ապրիլի 9-ին. Retrieved 2015 թ․ նոյեմբերի 5.
3. ↑  Zéna Zalzal (2015 թ․ հունիսի 13). "Mouna Bassili Sehnaoui (se) libère (de) ses peintures de guerre - Zéna Zalzal - L'Orient-Le Jour". *Lorientlejour.com*. Retrieved 2016 թ․ փետրվարի 21.
4. ↑  "Design And Gender Identity In Lebanon". *Olga Habre*. NewsMedia SAL. 2019 թ․ ապրիլի 5. Արխիվացված է the original 2019 թ․ ապրիլի 24-ին. Retrieved 2019 թ․ ապրիլի 5.
5. ↑  "Mouna Bassili Sehnaoui On Painting The Lebanese Civil War". *The Culture Trip*. The Culture Trip. 2012 թ․ հուլիսի 26. Retrieved 2015 թ․ նոյեմբերի 5.
6. ↑  "An Art Of War And Resilience". *The Daily Star*. Daily Star. 2015 թ․ հունիսի 23. Retrieved 2015 թ․ նոյեմբերի 5.

Արտաքին հղումներ
----------------

* Official Website of Mouna Bassili Sehnaoui Archived 2021-12-07 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | LCCN: no99070272 · SUDOC: 183685865 · VIAF: 45511882 · WorldCat VIAF: 45511882 |

 |